**MUNICIPIUL Satu Mare ANEXA NR. 2**

**la H.C.L. nr. ... / 2024**

**PROCEDURA**

 **de înregistrare online pe platforma de comunicare electronică a U.A.T. Satu Mare**

**Cap. 1 Reguli generale**

**Art. 1 - Comunicarea prin „Portalul de comunicare electronică al U.A.T. Satu Mare”**

(1) Actele administrative fiscale emise în formă electronică de către organul fiscal local se comunică prin mijloace electronice de transmitere la distanță prin intermediul serviciului „Portalul de comunicare electronica al U.A.T. Satu Mare”, denumit în continuare Portalul U.A.T. SM, disponibil pe site-ul U.A.T. Satu Mare.

(2) Portalul U.A.T. Satu Mare constă în punerea la dispoziția persoanelor fizice, persoanelor juridice și altor entități fără personalitate juridică a unui spațiu virtual, aflat pe serverele U.A.T. Satu Mare, prin intermediul căruia se efectuează comunicarea electronică a informațiilor și înscrisurilor între organul fiscal local și persoana fizică, persoana juridică sau altă entitate fără personalitate juridică în legătură cu situația financiară sau fiscală proprie a acesteia.

(3) Prin Portalul U.A.T. Satu Mare se pot comunica de către organul fiscal local documente sau informații, altele decât cele prevăzute la alin. (1), în măsura în care acestea sunt deținute și sunt prevăzute în prezenta procedură.

(4) În cazul utilizării Portalul U.A.T. Satu Mare nu mai este necesară o altă modalitate de comunicare a actului administrativ-fiscal.

(5) Prin Portalul U.A.T. Satu Mare persoanele fizice, persoanele juridice și alte entități fără personalitate juridică pot transmite organului fiscal local cereri, înscrisuri sau orice alte documente.

(6) În Portalul U.A.T. Satu Mare sunt puse la dispoziția utilizatorilor sub formă de funcționalități și alte servicii disponibile ale UAT Satu Mare.

**Art. 2 - Accesul la Portalul U.A.T. Satu Mare**

(1) Portalul U.A.T. Satu Mare este accesibil persoanei fizice direct sau prin împuternicit.

(2) Portalul U.A.T. Satu Mare este accesibil persoanei juridice sau entității fără personalitate juridică prin reprezentant legal, prin reprezentant desemnat sau prin împuternicit.

(3) Accesul la Portalul U.A.T. Satu Mare se realizează după înregistrarea ca utilizator în Portalul U.A.T. Satu Mare conform prevederilor cap. III, în baza mijloacelor de identificare prevăzute la cap. II și aprobarea cererii de înregistrare ca utilizator Portalul U.A.T. Satu Mare.

(4) Prin excepție de la prevederile alin.(3), accesul la portalul U.A.T. Satu Mare se poate realiza și prin autentificarea cu alte mijloace care sunt sau vor fi puse la dispoziția solicitantului de către U.A.T. Satu Mare (Ghiseul.ro, ROeId , etc), solicitantul preluând toate drepturile și obligațiile ce decurg din acordul de utilizare a mijloacelor de comunicare electronică și în condițiile autentificării în platforma de contact susnumită prin metodele alternative de autentificare.

(5) Acțiunile asigurate și permise de Portalul U.A.T. Satu Mare sunt:

1. comunicarea actelor administrative fiscale, cererilor, precum și a altor documente și informații;
2. descărcarea documentelor proprii care sunt scanate la acel moment în baza de date a D.I.T.L. ;
3. solicitarea și eliberarea certificatului de atestare fiscală care va purta semnătura calificată sau sigiliul electronic;
4. plata cu cardul bancar a impozitelor și taxelor locale;
5. depunerea unor declarații de impozite și taxe locale în relația cu U.A.T. Satu Mare.

(6) Portalul U.A.T. Satu Mare este accesibil persoanei fizice, persoanei juridice sau entității fără personalitate juridică dacă sunt îndeplinite, cumulativ, următoarele condiții:

1. acceptă condițiile de comunicare prevăzute la [art. 14](#ART14);
2. utilizează pentru identificarea electronică în vederea accesului propriu-zis unul dintre mijloacele de identificare electronică prevăzute la [art. 6](#ART6).

**Art. 3 - Reguli privind utilizarea Portalul U.A.T. Satu Mare**

(1) La Portalul U.A.T. Satu Mare au acces persoanele fizice, persoanele juridice sau alte entități fără personalitate juridică, direct sau prin reprezentanții legali, desemnați sau împuterniciții acestora.

(2) Persoanele prevăzute la alin. (1) care utilizează Portalul U.A.T. Satu Mare trebuie să respecte regulile de protecție și securitate a datelor stabilite de legislația în vigoare și prezenta procedură.

(3) În scopul utilizării Portalul U.A.T. Satu Mare persoanele prevăzute la alin. (1) trebuie să se identifice folosind mijloacele de identificare electronică prevăzute la art. 6 și să se înregistreze conform regulilor stabilite prin prezenta procedură.

**Art. 4 - Reguli privind furnizarea Portalul U.A.T. Satu Mare**

(1) Portalul U.A.T. Satu Mare este pus la dispoziția utilizatorilor în mod gratuit. În cazul în care furnizarea serviciului presupune suportarea unor costuri de către beneficiari, aceștia vor fi avertizați în mod corespunzător.

(2) Portalul U.A.T. Satu Mare este disponibil 24 de ore din 24, cu excepția perioadelor de sfârșit și de început de an, când activitatea de decontare este condiționată de programul de lucru al trezoreriei .

(3) Funcționarea Portalului U.A.T. Satu Mare se efectuează prin intermediul sistemului informatic pus la dispoziție de U.A.T. Satu Mare.

(4) Portalul U.A.T. Satu Mare și funcționalitățile acestuia sunt furnizate în baza ofertei de servicii puse la dispoziție de organul fiscal local și a opțiunilor utilizatorului, potrivit termenilor și condițiilor stabilite prin prezenta procedură.

(5) U.A.T. Satu Mare furnizează servicii de comunicare electronică în condiții normale de funcționare a echipamentelor electronice și nu răspunde pentru eventualele disfuncționalități ale sistemelor prin care se asigură serviciile electronice și care nu îi pot fi imputabile.

**Cap. II Mijloacele de identificare electronică a persoanelor fizice, persoanelor juridice și a altor entități fără personalitate juridică în mediul electronic**

**Art. 5 – Definiții**

În sensul prezentului capitol, termenii și expresiile de mai jos au următoarele semnificații:

a) autentificare - proces electronic care permite confirmarea identificării electronice a unei persoane fizice, persoane juridice sau a altei entități fără personalitate juridică, prin tehnici și mijloace de identificare electronică, în vederea obținerii anumitor drepturi în cadrul sistemului informatic, în baza identității persoanei fizice, persoanei juridice sau a altei entități fără personalitate juridică;

b) certificat calificat - certificat calificat eliberat de furnizorii de servicii de certificare, acreditați în condițiile Legii nr. 455/2001 privind semnătura electronică, republicată, sau ale Regulamentului (UE) nr. 910/2014 al Parlamentului European și al Consiliului din 23 iulie 2014 privind identificarea electronică și serviciile de încredere pentru tranzacțiile electronice pe piața internă și de abrogare a Directivei 1999/93/CE, denumit în continuare Regulamentul (UE) nr. 910/2014;

 c) date de identificare - setul de date definit potrivit art. 1 pct. 40 din Codul de procedură fiscală;

d) document electronic - conținut stocat în format electronic;

e) HTTPS - protocol de transmitere a informațiilor, securizat, folosit pentru criptarea transferului de informații;

 f) identificatorul persoanei fizice, persoanei juridice sau entității fără personalitate juridică - șirul de caractere alfanumerice care este asociat în mod unic de către un furnizor de servicii de autentificare electronică persoanei fizice, persoanei juridice sau entității fără personalitate juridică;

 g) identificare electronică - procesul de recunoaștere a unei persoane fizice, persoane juridice sau altei entități fără personalitate juridică, prin mijloace electronice, în baza informațiilor deținute de un furnizor de servicii de certificare, acreditat în condițiile Legii nr. 455/2001, republicată, cu completările ulterioare, și ale Regulamentului (UE) nr. 910/2014;

h) identificare fizică - procesul de recunoaștere unică a persoanei (fizice, juridice sau entității fără personalitate juridică) în baza informațiilor prezentate de persoana fizică, reprezentantul legal, împuternicitul sau reprezentantul desemnat din documentele de identitate, de reprezentare sau de împuternicire, după caz, valabile, emise de autoritățile competente conform legii;

 i) identificarea persoanei la distanță prin mijloace video - procesul de identificare și verificare a identității persoanei fizice, în baza documentelor prezentate, a imaginilor capturate și/sau a informațiilor comunicate de persoana fizică, utilizând mijloace video, definită potrivit art. 2 lit. b) din anexa la Decizia președintelui Autorității pentru Digitalizarea României nr. 564/2021 pentru aprobarea Normelor privind reglementarea, recunoașterea, aprobarea sau acceptarea procedurii de identificare a persoanei la distanță utilizând mijloace video;

j) metodă de identificare electronică - autentificarea electronică în relația cu organul fiscal local, realizată în scopul accesului la Portalul U.A.T. Satu Mare al persoanei fizice, persoanei juridice sau al altei entități fără personalitate juridică;

 k) mijloc de identificare electronică - ansamblul de informații și dispozitivul sau procedura informatică prin care se poate face la distanță dovada identității persoanei (fizice, juridice sau entității fără personalitate juridică) în vederea oferirii unui acces la informații sau servicii electronice;

l) navigator internet - aplicație informatică ce permite utilizatorilor să afișeze pe terminalul propriu text, grafică, video, muzică și alte informații aflate pe o pagină web, să comunice cu furnizorul de informații și cu alți utilizatori;

m) NP - identificatorul utilizatorului reprezentând nume de utilizator și parolă

n) sistem video - sistem de transmitere și de înregistrare a imaginii.

**Art. 6 - Mijloacele de identificare electronică**

(1) Persoanele fizice și juridice se autentifică prin oricare dintre următoarele dispozitive:

1. credențiale NP.
2. exprimarea acordului de a continua, în momentul accesării Portalului U.A.T. Satu Mare din alte aplicații sau platforme cu care este integrat acesta.

(2) Mijloacele de identificare prevăzute la alin. (1) lit. a) asigură un nivel de încredere încadrat în categoria ridicat, iar mijloacele de identificare prevăzute la alin. (1) lit. b) asigură un nivel de încredere încadrat în categoria substanțial. Nivelurile de încredere pentru mijloacele de identificare electronică sunt stabilite prin raportare la Regulamentul de punere în aplicare (UE) 2015/1.502 de stabilire a unor specificații și proceduri tehnice minime pentru nivelurile de asigurare a încrederii ale mijloacelor de identificare electronică în temeiul art. 8 alin. (3) din Regulamentul (UE) nr. 910/2014.

**Art. 7 - Securitatea datelor de identificare**

(1) Persoanele fizice care se identifică potrivit prezentului capitol au drepturile prevăzute de Regulamentul (UE) 2016/679.

(2) Schimbul de date realizat în scopul aprobării cererii de înregistrare între persoana fizică, persoana juridică sau altă entitate fără personalitate juridică și furnizorul serviciului trebuie să îndeplinească cerințe-standard de integritate și confidențialitate potrivit protocolului HTTPS.

**Art. 8 - Confirmarea informațiilor și acordul de folosire a datelor personale**

(1) În cadrul procedurii de autentificare electronică, după efectuarea cu succes a identificării, organul fiscal local are obligația de a pune la dispoziția utilizatorului datele personale ale acestuia, pe care le deține în baza sa de date și pe care le utilizează în scopul autentificării, precum și denumirea serviciului electronic la care se acordă accesul.

(2) Acordul persoanei fizice pentru folosirea datelor sale personale, precum și acordul persoanei fizice, persoanei juridice sau entității fără personalitate juridică pentru verificarea datelor și documentelor justificative prezentate, în scopul acordării accesului la serviciile de comunicare electronică pentru care persoana fizică, persoana juridică sau entitatea fără personalitate juridică solicită utilizarea, se consideră a fi implicit.

(3) Acceptarea termenilor și condițiilor de utilizare a Portalul U.A.T. Satu Mare, potrivit prezentei proceduri, reprezintă inclusiv acordul pentru utilizarea datelor cu caracter personal. Neacceptarea acestora conduce la respingerea automată a înregistrării în Portalul U.A.T. Satu Mare.

**Cap. III**

**Identificarea în mediul electronic și înregistrarea ca utilizator în Portalul U.A.T. Satu Mare a persoanelor fizice, persoanelor juridice și a altor entități fără personalitate juridică, precum și a reprezentanților sau împuterniciților acestora**

**Art. 9 - Cererea de înregistrare prin NP**

(1) Pentru completarea cererii de înregistrare pentru identificarea electronică prin NP, solicitantul utilizează serviciul de înregistrare oferit de platforma informatică dedicată.
(2) Cererea prevăzută la alin. (1) cuprinde informații obligatorii și opționale.

(3) Informațiile obligatoriu a fi furnizate sunt:

a) datele de identificare a solicitantului, precum și tipul documentului de identitate, seria și numărul documentului de identitate, numărul de telefon mobil valid;

b) datele de identificare în mediul electronic: identificatorul utilizatorului, parola, întrebarea de siguranță, răspunsul la întrebarea de siguranță;

c) modalitatea de verificare a datelor furnizate de solicitant;

d) acceptul privind termenii și condițiile de utilizare a Portalul U.A.T. Satu Mare;

e) adresa de poștă electronică.

(4) Informația opțional a fi furnizată se referă la acordul pentru primirea de atenționări prin poștă electronică.

(5) Utilizatorul trebuie să aibă un identificator unic și să folosească o singură adresă de poștă electronică.

(6) Solicitantul decide modalitatea de verificare a datelor furnizate în cerere prin alegerea uneia dintre următoarele opțiuni:

a) aprobare în mediul electronic. În acest caz, solicitantul trebuie să indice o informație fiscală personală cunoscută numai de organul fiscal local și persoana fizică, așa cum este cerută de aplicația informatică, în scopul identificării electronice. Pot fi solicitate de asemenea și alte elemente de identificare.

b) aprobare la ghișeu. În acest caz persoana fizică ,titular sau reprezentat, trebuie să se prezinte la orice ghișeu din subordinea Direcției Impozite și Taxe Locale, în scopul identificării fizice;

c) aprobare prin identificarea persoanei la distanță prin mijloace foto-video. În acest caz, persoana fizică furnizează informațiile prevăzute la alin. (3), precum și documentul electronic copie a imaginii documentului de identitate și efectuează programare online, prin intermediul aplicației disponibile pe portalul Direcției Impozite și Taxe Locale, selectând data și ora la care este disponibilă pentru a fi inițiată procedura de identificare a persoanei la distanță prin mijloace foto-video.

(7) După completarea cererii și lansarea de către utilizator a procedurii de verificare a datelor acesteia, organul fiscal local înregistrează cererea şi atribuie un număr de înregistrare.

**Art.10 - Aprobarea cererii de înregistrare depuse prin NP**

(1) În cazul aprobării în mediul electronic, organul fiscal local verifică corectitudinea informațiilor prevăzute la [art. 9](#ART9) alin. (6) lit. a) și validează informațiile. Validarea informațiilor are ca efect aprobarea cererii.

 (2) În cazul tipului de aprobare la ghișeu, persoana prezintă organului fiscal local numărul de înregistrare atribuit potrivit [art. 9](#ART9) alin. (7), precum și documentul de identitate indicat în cererea depusă potrivit aceluiași articol, organul fiscal local procedează la aprobarea cererii ori de câte ori identificarea fizică a fost realizată cu succes.

 (3) În cazul exercitării opțiunii privind aprobarea prin identificarea persoanei la distanță prin mijloace foto-video, organul fiscal local inițiază identificarea prin sistem foto-video, ca urmare a programării/reprogramării la data și ora alese.

(4) În situația în care persoana fizică nu a realizat identificarea la distanță prin mijloace foto-video, cererea de înregistrare în Portalul U.A.T. Satu Mare se respinge.

(5) În cazul în care persoana fizică nu furnizează documentul electronic , copie a imaginii documentului de identitate valabil şi/sau datele nu sunt corecte, atunci cererea de înregistrare în Portalul U.A.T. Satu Mare se respinge.

 (6) În timpul verificării la distanță prin mijloace foto-video funcționarul public poate solicita informații suplimentare cu privire la elemente cunoscute de organul fiscal local și persoana fizică prin care se verifică identitatea.

 (7) În situația în care persoana fizică nu răspunde solicitărilor adresate, cererea de înregistrare în Portalul U.A.T. Satu Mare se respinge.

 (8) În cazul în care identificarea la distanță prin mijloace foto-video nu s-a realizat din motive tehnice independente de voința solicitantului și/sau a organul fiscal local, se transmite un mesaj contribuabilului pe adresa de poștă electronică cu privire la faptul că trebuie să refacă solicitarea.

 (9) În cazul în care identificarea la distanţă prin mijloace foto-video s-a realizat cu succes, se procedează la aprobarea cererii şi se transmite un mesaj contribuabilului pe adresa de poştă electronică.

 (10) Punerea la dispoziția persoanei a serviciilor de comunicare electronică, drept urmare a aprobării cererii, se realizează în maxim două zile lucrătoare de la verificarea corectitudinii informațiilor și se comunică pe adresa de poștă electronică comunicată în cererea de înregistrare prevăzută la [art. 9](#ART9).

 (11) organul fiscal local organizează o gestiune și o evidență separate a documentelor legate de procedura verificării la ghișeu a datelor furnizate pentru aprobarea cererilor de înregistrare pentru identificarea electronică prin utilizarea prin NP.

 (12) organul fiscal local arhivează datele furnizate pentru aprobarea cererilor de înregistrare, potrivit prevederilor legale în vigoare.

(13) În situația în care, în termen de 10 zile de la completarea și activarea procedurii de verificare a datelor cererii prevăzute la [art. 9](#ART9), nu este îndeplinită obligația prevăzută la alin. (2) și (3), această cerere se consideră respinsă.

(14) În situația în care cererea prevăzută la [art. 9](#ART9) a fost respinsă, persoana poate relua procedura de înregistrare.

(15) În situația în care cererea prevăzută la [art. 9](#ART9) se aprobă și au fost depuse alte cereri de înregistrare prin NP, se resping celelalte cereri de înregistrare ale persoanei fizice în curs de aprobare.

(16) În situația în care persoana fizică nu este de acord cu termenii și condițiile de utilizare a Portalul U.A.T. Satu Mare, persoana nu poate finaliza procedura de înregistrare.

 (17) Direcția Impozite și Taxe Locale va lua măsurile necesare, cu sprijinul furnizorilor de servicii pentru administrarea platformei, pentru îndeplinirea cerințelor prevăzute în Normele privind reglementarea, recunoașterea, aprobarea sau acceptarea procedurii de identificare a persoanei la distanță utilizând mijloace foto-video, aprobate prin Decizia preşedintelui Autorităţii pentru Digitalizarea României nr. 564/2021, în termenul prevăzut la art. 25 alin. (1) din aceasta.

**Art. 11 - Modificarea elementelor de identificare electronică şi radierea înregistrării prin NP .**

(1) Persoana poate cere oricând organului fiscal local modificarea datelor de identificare disponibile sau renunțarea la identificarea electronică prin utilizarea NP, prin intermediul aplicației dedicate.

(2) Pentru renunțarea la utilizarea Portalul U.A.T. Satu Mare se aplică prevederile art.15.

**Art. 12 - Documentele și informațiile comunicate prin intermediul Portalul U.A.T. Satu Mare**

(1) Categoriile de documente ce pot face obiectul comunicării prin Portalul U.A.T. Satu Mare sunt:

a) declarații fiscale, declarații de înregistrare fiscală și alte declarații întocmite, potrivit legii,

b) cerere de eliberare a certificatului de atestare fiscală,

c) acte administrative fiscale, acte de executare și alte acte emise de organul fiscal local în executarea legii, cum ar fi: decizii de impunere, notificări, somații și altele asemenea,

d) informații cu privire la evidența fiscală a creanțelor fiscale ale persoanei fizice, persoanei juridice sau altei entități fără personalitate juridică.

(2) Documentele specifice și informațiile ce pot fi comunicate prin Portalul U.A.T. Satu Mare, precum și termenul de păstrare a acestora respectă prevederile aplicabile la nivelul instituției privind arhivarea documentelor cu regim fiscal.

(3) Toate documentele puse la dispoziția persoanei fizice, persoanei juridice sau altei entități fără personalitate juridică, prin intermediul Portalul U.A.T. Satu Mare, sunt înscrisuri în formă electronică cărora li s-a încorporat, atașat sau li s-a asociat logic o semnătură electronică extinsă în sensul Legii nr. 455/2001, republicată, cu completările ulterioare, sau al Regulamentului (UE) nr. 910/2014.

(4) În cazul documentelor prevăzute la alin. (1) lit. b), persoana fizică, persoana juridică sau altă entitate fără personalitate juridică selectează tipul de cerere și completează toate informațiile obligatorii solicitate de aplicația informatică.

(5) Cererea se pune la dispoziția persoanei fizice, persoanei juridice sau altei entități fără personalitate juridică prin intermediul Portalul U.A.T. Satu Mare.

(6) Instituția publică, autoritatea publică sau oricare altă persoană căreia persoana fizică, persoana juridică sau altă entitate fără personalitate juridică îi prezintă documentele comunicate prin intermediul Portalul U.A.T. Satu Mare poate verifica autenticitatea și integritatea acestora folosind un dispozitiv de verificare a semnăturii electronice conform Legii nr. 455/2001, republicată, cu completările ulterioare, sau conform Regulamentului (UE) nr. 910/2014.

(7) Instituția publică, autoritatea publică sau oricare altă persoană poate verifica și descărca conținutul documentelor proprii prezentate de persoana fizică, persoana juridică sau entitatea fără personalitate juridică, comunicate acesteia prin Portalul U.A.T. Satu Mare, accesând aplicația informatică pusă la dispoziția publicului în acest scop pe site-ul UAT Satu Mare în secțiunea Servicii online. Lista documentelor ce pot fi verificate și descărcate este disponibilă în aplicația dedicată.

(8) Instituția publică, autoritatea publică sau oricare altă persoană poate verifica detaliile tehnice ale certificatelor calificate pe pagina de internet a Autorității pentru Digitalizarea României, unde este publicată atât lista furnizorilor de servicii de certificate acreditați în baza Legii nr. 455/2001, republicată, cu completările ulterioare, cât și lista prestatorilor de servicii de încadrare cu statut calificat din statele membre UE în conformitate cu cerințele Regulamentului (UE) nr. 910/2014. Autoritatea pentru Digitalizarea României, în calitate de organism de supraveghere, instituie și menține lista de încadrare "Trusted list" la Comisia Europeană pentru prestatorii de servicii de încredere stabiliți pe teritoriul României.

**Art. 13 - Condiții de depunere a declarațiilor fiscale de către persoanele fizice, persoanele juridice și alte entități fără personalitate juridică**

(1) Depunerea declarațiilor fiscale constă în completarea datelor corespunzător câmpurilor din macheta prezentată de aplicația informatică existentă. Odată cu completarea datelor se transmite și fișierele solicitate care conțin imaginile documentelor justificative ale datelor completate.

(2) Pe baza datelor completate și a fișierului, prevăzute la alin. (1), se generează automat declarația fiscală conform modelului aprobat în acest sens.

(3) Orice modificare ulterioară a declarației fiscale se realizează prin depunerea unei noi declarații. Prevederile alin. (1) și (2) din prezentul articol se aplică în mod corespunzător.

(4) Informațiile referitoare la declarația fiscală se comunică persoanelor fizice, persoanelor juridice și altor entități fără personalitate juridică prin Portalul U.A.T. Satu Mare.

**Art. 14 - Condiții de comunicare a documentelor prin Portalul U.A.T. Satu Mare**

(1) În cazul comunicării de către contribuabil prin Portalul U.A.T. Satu Mare a documentelor prevăzute în prezenta, data înregistrării acestora este data înregistrării pe platforma informatică dedicată, astfel cum a fost comunicat persoanei fizice, persoanei juridice sau altei entități fără personalitate juridică prin mesajul electronic de confirmare transmis ca urmare a primirii acestora.

(2) În cazul comunicării de către UAT Satu Mare prin Portalul U.A.T. Satu Mare a documentelor prevăzute, acestea se consideră comunicate la data punerii la dispoziția persoanei fizice, persoanei juridice sau altei entități fără personalitate juridică a documentului în Portalul U.A.T. Satu Mare.

Numărul de intrare/ieșire electronic și data punerii la dispoziția persoanei fizice, persoanei juridice sau altei entități fără personalitate juridică a documentului sunt înscrise în registrul documentelor electronice.

(3) Documentele comunicate anterior se consideră comunicate potrivit alin. (2) și în cazul în care persoana fizică, persoana juridică sau altă entitate fără personalitate juridică renunță la serviciul Portalul U.A.T. Satu Mare, dacă renunțarea se efectuează anterior împlinirii termenului de 15 zile.

(4) Documentele emise de organul fiscal local se semnează cu certificatul calificat sau cu sigiliul electronic calificat al UAT Satu Mare.

**Cap. IV Renunțarea, oprirea accesului și modificarea termenilor și condițiilor de utilizare a Portalul U.A.T. Satu Mare**

**Art. 15 - Renunțarea la Portalul U.A.T. Satu Mare**

(1) Persoana fizică, persoana juridică sau entitatea fără personalitate juridică poate cere renunțarea la utilizarea Portalul U.A.T. Satu Mare.

(2) În cazul persoanelor fizice înregistrate ca utilizator Portalul U.A.T. Satu Mare, renunțarea la Portalul U.A.T. Satu Mare se efectuează de către acestea prin completarea corespunzătoare a câmpurilor special destinate în aplicația informatică specifică oferită în Portalul U.A.T. Satu Mare.

(3) În cazul persoanelor fizice înregistrate ca utilizator Portalul U.A.T. Satu Mare numai prin împuternicit, renunțarea la Portalul U.A.T. Satu Mare se efectuează, după caz, de către:

a) împuternicit prin completarea corespunzătoare a câmpurilor special destinate în aplicația informatică specifică oferită în Portalul U.A.T. Satu Mare;

b) persoana fizică prin completarea unei cereri pe care o prezintă organului fiscal local de la domiciliul fiscal.

(4) În cazul persoanelor juridice și al altor entități fără personalitate juridică înregistrate ca utilizator Portalul U.A.T. Satu Mare prin reprezentant legal, renunțarea la Portalul U.A.T. Satu Mare se efectuează de către reprezentantul legal prin completarea corespunzătoare a câmpurilor special destinate în aplicația informatică specifică oferită în Portalul U.A.T. Satu Mare.

(5) În cazul persoanelor juridice și al altor entități fără personalitate juridică înregistrate ca utilizator Portalul U.A.T. Satu Mare numai prin împuternicit sau reprezentant desemnat, renunțarea la Portalul U.A.T. Satu Mare se efectuează de către împuternicit sau reprezentantul desemnat, după caz, prin completarea corespunzătoare a câmpurilor special destinate în aplicația specifică oferită de Portalul U.A.T. Satu Mare, potrivit mandatului de împuternicire sau reprezentare.

(6) Ca urmare a renunțării la Portalul U.A.T. Satu Mare, organul fiscal local transmite persoanei fizice, persoanei juridice sau altei entități fără personalitate juridică, precum și împuterniciților/ reprezentanților acesteia, după caz, pe adresa de poștă electronică, comunicată potrivit cap. III, un mesaj prin care se confirmă dezactivarea accesului la serviciu.

**Art. 16 - Oprirea accesului la Portalul U.A.T. Satu Mare de către organul fiscal local din oficiu**

(1) Accesul la Portalul U.A.T. Satu Mare se oprește, de către organul fiscal local, în următoarele situații:

 a) obținerea informației privind decesul persoanei fizice;

 b) obținerea informației privind radierea persoanei juridice sau a entității fără personalitate juridică;

 c) obținerea informației privind radierea persoanei fizice care desfășoară activități economice în mod independent ori exercită profesii libere.

(2) Dispozițiile art. 15 se aplică în mod corespunzător.

(3) În situația prevăzută la alin. (1) lit. a), după oprirea accesului la Portalul U.A.T. Satu Mare, documentele din Portalul U.A.T. Satu Mare se pot pune la dispoziția moștenitorului care a acceptat succesiunea debitorului sau persoanei care preia, în tot sau în parte, drepturile și obligațiile debitorului supus divizării, fuziunii ori transformării, după caz.

**Art. 17 - Modificarea termenilor și condițiilor de utilizare a Portalului U.A.T. Satu Mare**

(1) Ori de câte ori termenii și condițiile de utilizare a Portalul U.A.T. Satu Mare se modifică, persoana fizică, persoana juridică sau altă entitate fără personalitate juridică este notificată prin Portalul U.A.T. Satu Mare.

(2) În situația în care persoana fizică, persoana juridică sau altă entitate fără personalitate juridică acceptă noii termeni și noile condiții de utilizare a Portalul U.A.T. Satu Mare, accesul se continuă în condițiile prezentei proceduri.

(3) În situația în care persoana fizică, persoana juridică sau altă entitate fără personalitate juridică nu este de acord cu noii termeni și noile condiții de utilizare a Portalul U.A.T. Satu Mare, aceasta reprezintă renunțare la Portalul U.A.T. Satu Mare și sunt aplicabile prevederile art. 15 din prezenta procedură.

 **Director executiv** **Șef Serviciu** **Șef Serviciu**

 Impunere, Constatare, Evidența Veniturilor,

 Control Urmărire, Executare

 Silită, Amenzi

Ec. Tincu Vasile ec. Crișan Sorin jr. Dan Mirel-Cristian